HE 106/2004 - Regeringspropositioner - FINLEX ®\nDu är här: Finlex › Regeringspropositioner › 2004 › HE 106/2004\nHallituksen esitys Eduskunnalle tupakoinnin torjuntaa koskevan Maailman terveysjärjestön (WHO) puitesopimuksen hyväksymisestä ja laiksi sen lainsäädännön alaan kuuluvien määräysten voimaansaattamisesta\nEsityksessä ehdotetaan, että eduskunta hyväksyisi Genevessä 21 päivänä toukokuuta 2003 tehdyn tupakoinnin torjuntaa koskevan Maailman terveysjärjestön (WHO) puitesopimuksen. Sopimuksen tavoitteena on suojella nykyisiä ja tulevia sukupolvia tupakan kulutuksen ja tupakansavulle altistumisen tuhoisista seurauksista terveydelle, yhteiskunnalle, taloudelle ja ympäristölle.\nSopimus kuuluu Euroopan yhteisössä jaetun toimivallan piiriin. Sopimuksen määräyksistä osa kuuluu jäsenvaltioiden ja osa yhteisön tai molempien yhteiseen toimivaltaan.\nSuomen voimassa oleva oikeus täyttää sopimuksessa sopimusvaltioille asetetut vaatimukset. Tämän takia esityksessä ei ehdoteta muutoksia Suomen voimassa olevaan lainsäädäntöön.\nEsitykseen sisältyy lakiehdotus sopimuksen lainsäädännön alaan kuuluvien määräysten voimaansaattamisesta. Sopimus tulee voimaan yhdeksäntenäkymmenentenä päivänä sen jälkeen, kun 40 maata on sen ratifioinut. Sopimus tulee Suomen osalta voimaan yhdeksäntenäkymmenentenä päivänä siitä päivästä, kun Suomi on tallettanut ratifiointiasiakirjansa. Laki on tarkoitettu tulemaan voimaan samana ajankohtana kuin sopimus Suomen osalta.\ntupakoinnin torjuntaa koskevan Maailman terveysjärjestön (WHO) puitesopimuksen lainsäädännön alaan kuuluvien määräysten voimaansaattamisesta\nTupakointi on kehittyneissä maissa yksi suurimpia ja kehitysmaissa nopeasti kasvava kansanterveydellinen riskitekijä. Maailman taloudellinen yhdentyminen on luonut suotuisat edellytykset tupakan markkinoinnille kaikkialla. Kansalliset terveyspoliittiset toimet eivät ole riittäviä tupakan haittojen torjumiseksi.\nNeuvotteluprosessi alkoi vuonna 1999 Maailman terveysjärjestön (WHO) 52. yleiskokouksen antamalla päätöslauselmalla tupakoinnin torjuntaa koskevan puitesopimuksen, jäljempänä sopimus, laatimisesta (Framework Convention on Tobacco Control, FCTC). Neuvottelut käynnistyivät lokakuussa 2000 Genevessä kansainvälisen neuvotteluelimen International Negotiating Body (INB) ensimmäisessä kokouksessa. Neuvotteluissa olivat mukana lähes kaikki Maailman terveysjärjestön jäsenmaat sekä Euroopan yhteisöjen komissio. Suomi on toiminut koko prosessin ajan aktiivisesti vahvan tupakoinnin torjuntaa koskevan sopimuksen aikaansaamiseksi.\nSopimus hyväksyttiin yksimielisesti 21 päivänä toukokuuta 2003 WHO:n yleiskokouksessa Genevessä. Yleiskokouksessa pidetyssä Euroopan yhteisön puheenvuorossa todettiin, että Euroopan yhteisö pyrkii aloittamaan sopimuksen ratifioinnin valmistelut mahdollisimman nopeasti. Sopimus on ollut ja tulee olemaan avoinna allekirjoituksia varten Genevessä 16.–22.6.2003 ja New Yorkissa 30.6.2003–29.6.2004. Allekirjoitusten jälkeen alkaa ratifiointiprosessi. Sopimus astuu voimaan 90. päivänä sen jälkeen, kun 40 maata on sen ratifioinut. Sopimuksen on tähän mennessä allekirjoittanut 118 maata, toistaiseksi vain 16 on ratifioinut sen.\nTupakan terveyshaittojen torjunta perustuu valtioiden kansalliseen lainsäädäntöön. Euroopan yhteisöllä on kuitenkin tähän tähtäävää yhteisölainsäädäntöä. Sopimus on monenkeskinen kansanterveyteen keskittyvä sopimus. Se vahvistaa maailmanlaajuista yhteistyötä tupakoinnin vähentämiseksi. Sopimus on laaja-alainen ja se sisältää artikloja, jotka koskevat muun muassa tupakkatuotteiden mainontaa, myyntiä, pakkausmerkintöjä, laitonta kauppaa, ympäristön tupakansavulle altistumista ja verotusta. Eniten sopimuksesta hyötyvät maat, joilla on vähän tai ei lainkaan omaa kansallista tupakkalainsäädäntöä.\nSopimuksen asettamat velvoitteet ovat osittain suositusluontoisia ja osittain vähimmäisehtoja, joita sopimuksen ratifioineiden maiden tulee noudattaa. Sopimustekstissä valtioita rohkaistaan toteuttamaan pidemmälle meneviä toimenpiteitä. Jokaista maata koskeva yleisvelvoite on määräajoin päivittää ja arvioida kokonaisvaltaisia, kansallisia tupakoinnin vähentämisstrategioita, suunnitelmia ja ohjelmia.\nSopimus kuuluu Euroopan yhteisössä jaetun toimivallan piiriin. Toimivalta sisältökysymyksissä kuuluu osin kansalliseen, osin yhteisen toimivallan piiriin. Yhteisön puolelta sopimusneuvotteluita hoitivat Euroopan yhteisön komissio neuvoston valtuuttamina yhteistyössä neuvoston nimeämän erityiskomitean kanssa perustamissopimuksen 300 artiklan 1 kohdan mukaisesti. Käytännössä kyseinen komitea muodostui neuvoston terveystyöryhmästä, jossa yhteisön kaikki jäsenmaat ovat edustettuina. Komission tuli neuvotteluissa lisäksi noudattaa neuvoston sille antamia neuvotteluohjeita. Euroopan yhteisö ja Suomi allekirjoittivat sopimuksen 16 päivänä kesäkuuta 2003 yhtenä ensimmäisistä sopimuspuolista. Euroopan unionin neuvosto päättää sopimuksen hyväksymisestä määräenemmistöllä. Sopimuksen hyväksymisprosessin lopuksi kansalliset ratifiointipäätökset ovat tarpeellisia.\nSuomen voimassa oleva oikeus täyttää sopimuksessa sopimusvaltioille asetetut vaatimukset. Tämän takia esityksessä ei ehdoteta muutoksia Suomen voimassa olevaan lainsäädäntöön. Ahvenanmaan maakunnassa sovelletaan maakunnan omaa tupakkalakia (tobakslag för landskapet Åland ÅFS 64/1997).\nSopimuksen tavoitteena on vähentää tupakointia pysyvästi ja suojella ihmisiä tupakansavulle altistumiselta. Sopimus tähtää kansanterveyden edistämiseen maailmanlaajuisesti ja siinä käsitellään monenlaisia tupakoinnin torjuntaan liittyviä kysymyksiä. Sopimus on luonteeltaan kehyssopimus, jonka pohjalta voidaan hyväksyä lisäpöytäkirjoja tulevaisuudessa.\nSuomessa tupakointia, tupakkatuotteiden myyntiä, mainontaa sekä verotusta säännellään yksityiskohtaisesti kansallisella lainsäädännöllä: laki toimenpiteistä tupakoinnin vähentämiseksi (693/1976), jäljempänä tupakkalaki, asetus toimenpiteistä tupakoinnin vähentämiseksi (225/1977), sosiaali- ja terveysministeriön asetus tupakkatuotteiden vähittäismyyntipakkausten merkinnöistä sekä haitta-aineiden määristä ja mittausmenetelmistä sekä testauslaboratorioista (641/2002), valmisteverotuslaki (1469/1994) ja tupakkaverosta annettu laki (1470/1994). Kansallinen lainsäädäntö on Euroopan yhteisön säädösten mukainen. Asiasta on annettu Euroopan parlamentin ja neuvoston direktiivi tupakkatuotteiden mainontaa ja sponsorointia koskevien jäsenvaltioiden lakien, asetusten ja hallinnollisten määräysten lähentämisestä 2003/33/EY, Euroopan parlamentin ja neuvoston direktiivi tupakkatuotteiden valmistamista, esittämistapaa ja myyntiä koskevien jäsenvaltioiden lakien, asetusten ja hallinnollisten määräysten lähentämisestä 2001/37/EY ja Euroopan neuvoston televisiotoimintaa koskevien jäsenvaltioiden lakien, asetusten ja hallinnollisten määräysten yhteensovittamisesta annettu direktiivi 89/552/ETY sellaisena kuin se on muutettuna Euroopan parlamentin ja neuvoston direktiivillä 97/36/EY.\nLisäksi on annettu valmiste- ja tupakkaverotuksesta seuraavat direktiivit: neuvoston direktiivi valmisteveron alaisia tuotteita koskevasta yleisestä järjestelmästä sekä näiden tuotteiden hallussapidosta, liikkumisesta ja valvonnasta 92/12/ETY, neuvoston direktiivi savukkeiden verojen lähentämisestä 92/79/ETY, neuvoston direktiivi muun valmistetun tupakan kuin savukkeiden verojen lähentämisestä 92/80/ETY ja neuvoston direktiivi muista valmistetun tupakan kulutukseen kohdistuvista veroista kuin liikevaihtoveroista 95/59/EY.\nSuomen lainsäädäntö on sopimuksen mukainen, eikä sopimus edellytä muutoksia kansalliseen lainsäädäntöön. Sopimuksen 16 artiklan mukaan tulee pyrkiä kieltämään savukkeiden pienet pakkaukset, joiden ostamiseen alaikäisillä on paremmat taloudelliset mahdollisuudet. Tupakkalain muutosesitys on suunniteltu annettavaksi eduskunnalle syysistuntokauden 2004 aikana, siinä ehdotetaan tupakkatuotteiden vähittäismyyntipakkauksen vähimmäiskooksi 20 savuketta.\nSopimuksella ei ole merkittäviä taloudellisia vaikutuksia Suomelle. Sopimus suosittaa tupakan verovapaan myynnin kieltämistä tai rajoittamista matkailijoille, mutta se ei edellytä muutoksia Ahvenanmaalla käyvien alusten verovapaan myynnin nykykäytäntöön.\nEuroopan yhteisön ja jäsenvaltioiden edustajat osallistuivat WHO:n kansainvälisen neuvotteluelimen (International Negotiating Body, INB) työskentelyyn. Euroopan yhteisön kannat valmisteltiin neuvoston ja sen terveystyöryhmän kokouksissa.\nSuomen kannanmäärittely ja neuvotteluihin osallistuminen valmisteltiin laaja-alaisessa kansallisessa työryhmässä, jonka sosiaali- ja terveysministeriö asetti 21 päivänä kesäkuuta 2000. Alustava kannanmuodostus tapahtui EU-asiain komitean alaisessa terveysasioita käsittelevässä jaostossa (EU33). Puitesopimusta on käsitelty EU-asioiden komiteassa ja EU-ministerivaliokunnassa.\nSosiaali- ja terveysministeriö on pyytänyt asiassa lausuntoja valtiovarainministeriöltä, maa- ja metsätalousministeriöltä, kauppa- ja teollisuusministeriöltä sekä oikeusministeriöltä. Ahvenanmaan maakuntahallitus on antanut asiasta lausunnot 5 päivänä huhtikuuta 2001 ja 27 päivänä syyskuuta 2002. Ahvenanmaan maakuntahallitus on lausunnoissaan todennut, että Ahvenanmaalla käyvien alusten tupakkatuotteiden verovapaa myynti tulee säilyttää. Hallituksen esityksestä on pyydetty lausunnot ulkoasianministeriöltä, oikeusministeriöltä, valtiovarainministeriöltä, maa- ja metsätalousministeriöltä ja kauppa- ja teollisuusministeriöltä. Lausunnoissa esitetyt näkökohdat on pyritty ottamaan huomioon.\nHallituksen esitys on lähetetty Ahvenanmaan maakuntahallitukselle. Maakuntapäivien hyväksyminen itsehallintolain 59 §:n 2 momentin mukaisesti haetaan normaalissa järjestyksessä.\nJohdanto. Sopimuksen johdannossa sopimuksen sopimuspuolet, jäljempänä sopimuspuoli, antavat etusijan oikeudelleen suojella kansanterveyttä ja tunnustavat, että tupakankäytön leviäminen on maailmanlaajuinen ongelma, jolla on vakavia seurauksia kansanterveydelle.\n1 artikla.Sopimuksessa käytetyt termit. Artiklassa määritellään sopimuksessa käytetyt keskeiset termit.\n2 artikla. Suhde muihin sopimuksiin ja laillisiin asiakirjoihin. Artiklassa sopimuspuolia kannustetaan ryhtymään sopimuksen ja sen lisäpöytäkirjojen ulkopuolisiin toimenpiteisiin ihmisten terveyden suojelemiseksi. Sopimuspuolet saavat asettaa vaatimuksia, jotka ovat tiukempia kuin tässä sopimuksessa ja sen lisäpöytäkirjoissa ja samalla yhdenmukaisia niiden kanssa ja kansainvälisten lakien kanssa. Sopimuspuolilla on myös oikeus solmia kahden – tai monenvälisiä sopimuksia, jotka liittyvät tähän sopimukseen ja sen lisäpöytäkirjoihin ja täydentävät niitä ja ovat yhdenmukaisia tästä sopimuksesta ja sen lisäpöytäkirjoista aiheutuvien velvoitteiden kanssa. Kyseisistä sopimuksista on ilmoitettava sopimuspuolikokoukselle.\n3 artikla. Tavoite. Sopimuksen tavoitteena on suojella nykyisiä ja tulevia sukupolvia tupakan kulutuksen ja tupakansavulle altistumisen tuhoisista seurauksista terveydelle, yhteiskunnalle, taloudelle ja ympäristölle. Lisäksi tavoitteena on laatia puitteet tupakoinnin torjuntaa koskeville kansallisille, alueellisille ja kansainvälisille toimenpiteille, joiden tarkoituksena on vähentää tupakan käytön ja ympäristön tupakansavulle altistumisen yleisyyttä.\n4 artikla. Perusperiaatteet. Artiklan mukaan sopimuspuolien on valistettava ihmisiä tupakan kulutuksen ja ympäristön tupakansavulle altistumisen terveyshaitoista, riippuvuusvaikutuksesta ja hengenvaarallisuudesta ja harkittava toimenpiteitä, joilla ihmisiä suojellaan ympäristön tupakansavulle altistumiselta.\nKansallisten, alueellisten ja kansainvälisten toimenpiteiden kehittämisessä ja tukemisessa on otettava huomioon, että niiden avulla on tarpeen suojella ihmisiä ympäristön tupakansavulle altistumiselta, torjua tupakkatuotteiden käytön aloittamista, edistää lopettamista ja vähentää tupakointia. Niiden avulla on myös tarpeen edistää alkuperäisasukkaiden ja heidän yhteisöjensä osallistumista tupakanvastaisiin ohjelmiin. Tupakoinnin vastaisten strategioiden laatimisessa otetaan huomioon myös sukupuolikohtaiset riskit.\nYksi sopimuksen osa on kansainvälinen yhteistyö ja erityisesti teknologian, tietämyksen ja taloudellisen avun siirto ja siihen liittyvän asiantuntemuksen tarjoaminen tupakoinnin vastaisten ohjelmien luomiseksi ja toteuttamiseksi.\nArtiklan mukaan kattavat monialaiset toimenpiteet, joilla pyritään vähentämään kaikkien tupakkatuotteiden käyttöä ovat olennaisia, sillä ne torjuvat tupakankulutuksen ja ympäristön tupakansavulle altistumisen aiheuttamaa sairastumista, ennenaikaista vammautumista ja kuolleisuutta.\nMyös korvausvastuiden määrittely sopimuspuolien omalla lainkäyttöalueella on tärkeä osa tupakoinnin vastaista toimintaa.\n5 artikla. Yleiset velvoitteet. Artiklan mukaan jokaisen sopimuspuolen on laadittava, toteutettava, ajoittain päivitettävä ja tarkistettava kansallisia tupakoinnin vastaisia strategioita, suunnitelmia ja ohjelmia sopimuksen ja allekirjoittamiensa lisäpöytäkirjojen mukaisesti.\nTätä päämäärää varten sopimuspuolien on mahdollisuuksiensa mukaan perustettava ja rahoitettava kansallinen tupakoinninvastainen koordinointimekanismi tai tietokeskuksia, hyväksyttävä ja toteutettava toimenpiteitä ja toimittava yhteistyössä, jotta sopimuspuolet voivat laatia toimintalinjoja tupakan kulutuksen, nikotiiniriippuvuuden ja ympäristön tupakansavulle altistumisen torjumiseksi ja vähentämiseksi.\nArtiklan mukaan sopimuspuolien on toimittava tupakoinninvastaisen terveyspolitiikan laatimisessa ja toteuttamisessa siten, että tätä politiikkaa suojellaan tupakkateollisuuden etujen tavoittelulta.\nSopimuspuolet toimivat yhteistyössä toisten sopimuspuolien, kansainvälisten ja alueellisten järjestöjen sekä muiden elinten kanssa laatiessaan toimenpiteistä, menettelytavoista ja suuntaviivoista esityksiä sopimuksen ja lisäpöytäkirjojen toimeenpanoa varten.\nSopimuspuolet pyrkivät käytettävissä olevien keinojen ja voimavarojen puitteissa hankkimaan yhteistyössä taloudellisia voimavaroja sopimuksen täytäntöönpanoa varten.\n6 artikla.Tupakan kysynnän vähentämiseen tähtäävät hinnoittelu- ja verotustoimenpiteet. Tupakkatuotteiden hinnoittelu – ja verotustoimenpiteet on tehokas keino vähentää tupakan kulutusta erityisesti nuorten keskuudessa. Sopimuspuolien on tarvittaessa kiellettävä tai rajoitettava ulkomaanmatkailijoiden verottomien ja tullivapaiden tupakkatuotteiden myyntiä ja maahantuontia. Sopimuspuolien on ilmoitettava tupakkatuotteiden veroprosentit ja tupakan kulutuksen kehityssuunnat sopimuspuolikokoukselle määräaikaisraporteissaan. Ahvenanmaan maakuntaa koskevista poikkeuksista arvonlisävero- ja valmisteverolainsäädäntöön annettu laki (1266/1996) täyttää sopimuksen vaatimukset, sillä artiklassa sopimuspuolille asetettu vaatimus, jonka mukaan sopimuspuolten on tarvittaessa kiellettävä tai rajoitettava ulkomaanmatkailijoiden verottomien ja tullivapaiden tupakkatuotteiden myyntiä ja maahantuontia, on suositusluonteinen.\n7 artikla. Muut kuin hinnoitteluun liittyvät tupakan kysyntää vähentävät toimenpiteet. Sopimuspuolien on hyväksyttävä ja toteutettava lainsäädäntö-, täytäntöönpano- ja hallintotoimenpiteitä, jotka ovat välttämättömiä 8-13 artiklojen mukaisten velvoitteiden täyttämiseksi ja tarvittaessa toimittava yhteistyössä.\n8 artikla. Ympäristön tupakansavulle altistumiselta suojeleminen. Tieteelliset tutkimustulokset osoittavat, että ympäristön tupakansavulle altistuminen aiheuttaa sairauksia, kuolemantapauksia ja vammautumista. Altistumista tupakansavulle on ehkäistävä. Artiklan mukaan sopimuspuolien on toteutettava toimenpiteitä, joilla ehkäistään mahdollisimman tehokkaasti altistumista tupakansavulle sisätiloissa sijaitsevilla työpaikoilla, julkisissa liikennevälineissä, julkisissa sisätiloissa ja tarpeen mukaan muilla julkisilla paikoilla.\nTupakkalain 12 §:ssä tupakointi on kielletty oppilaitoksissa, virastoissa, julkisissa kulkuvälineissä, yleisissä tilaisuuksissa ja työpaikoilla. Tupakkalain 11 a §:ssä ympäristön tupakansavu on luokiteltu syöpävaralliseksi aineeksi, jolta suojaamiseen työssä sovelletaan työturvallisuudesta annettuja säännöksiä. Säännökset täyttävät 8 artiklassa sopimuspuolille asetetut vaatimukset.\n9 artikla. Tupakkatuotteiden sisällön sääntely. Sopimuspuolikokous ehdottaa kansainvälisiä elimiä kuultuaan suuntaviivoja tupakkatuotteiden sisältämien aineiden ja niistä tulevien päästöjen mittaamiseksi ja tutkimiseksi. Tuloksia käytetään hyväksi tupakkatuotteiden sisältämien aineiden ja päästöjen sääntelyssä. Jokaisen sopimuspuolen on hyväksyttävä ja toimeenpantava toimenpiteet tupakkatuotteiden sisällön ja päästöjen tutkimiseksi ja mittaamiseksi sekä niiden sääntelemiseksi sikäli kuin kansalliset elimet ovat ne hyväksyneet.\nTupakkalain 6 ja 6 c §:ien säännökset tupakkatuotteiden ainesosista ja niiden mittaamisesta täyttävät artiklassa sopimuspuolille asetetut vaatimukset.\n10 artikla. Tupakkatuotteita koskevien tietojen antamisen sääntely. Sopimuspuolien on hyväksyttävä ja toimeenpantava toimenpiteitä, joilla vaaditaan valmistajia ja maahantuojia ilmoittamaan viranomaisille tupakkatuotteidensa sisällöstä ja päästöistä. Tiedot myrkyllisistä aineista ja päästöistä julkistetaan.\nTupakkalain 6 c §:n ja sosiaali- ja terveysministeriön tupakkatuotteiden vähittäismyyntipakkausten merkinnöistä sekä haitta-aineiden määristä ja mittausmenetelmistä sekä testauslaboratorioista annetun asetuksen (641/2002), jäljempänä merkintäasetus, säännökset ainesosien ilmoittamisesta ja tiedottamisesta täyttävät artiklassa asetetut vaatimukset.\n11 artikla. Tupakkatuotteiden pakkaukset ja pakkausmerkinnät. Sopimuspuolet sitoutuvat kieltämään tupakkatuotteiden harhaanjohtavat pakkausmerkinnät kolmen vuoden sisällä sopimuksen voimaantulosta. Tämänkaltaisia merkintöjä ovat esimerkiksi kevyt, vähätervainen ja mieto. Ne antavat kuluttajalle väärän vaikutelman, että nämä tuotteet olisivat terveydelle vähemmän haitallisia.\nArtiklan sisältö vastaa tupakkalain 7 a §:n harhaanjohtavien merkintöjen kieltämistä koskevaa säännöstä.\nTupakkapakkauksissa on oltava näkyvät terveysvaroitukset. Varoituksen on katettava vähintään 30 prosenttia pakkauksen pääasiallisesta näkyvästä pinta-alasta ja olisi katettava vähintään 50 % pakkauksen pääasiallisesta näkyvästä pinta-alasta. Varoitustekstien tulee vaihdella, ja ne tulee painaa kaikilla maan virallisilla kielillä. Varoitukset voivat myös sisältää kuvia ja kuvamerkkejä. Tupakkapakkauksissa on myös oltava tietoa tupakkatuotteiden olennaisista ainesosista ja päästöistä kansallisten viranomaisten määrittelemällä tavalla.\nTupakkalain 7 §:n ja merkintäasetuksen säännökset varoitusmerkinnöistä ja niiden koosta täyttävät artiklassa sopimuspuolille asetetut vaatimukset.\n12 artikla. Valistus, tiedotus, koulutus ja yleisön tietoisuuden lisääminen. Kaikkien sopimuspuolien on edistettävä ja vahvistettava yleisön tietoisuutta tupakanvastaisuudesta kaikilla käytettävissä olevilla viestintävälineillä. Sopimuspuolien on edistettävä yleisön osallistumista valistus- ja tiedotusohjelmiin, yleisön valistamista tupakan ja ympäristön tupakansavun aiheuttamista terveysriskeistä sekä tupakoinnin lopettamisen ja tupakoimattomuuden eduista. Sopimuspuolien on edistettävä yleisön mahdollisuutta saada tupakkateollisuutta koskevia tietoja. Lisäksi sopimuspuolien on edistettävä tupakoinnin vastaisia koulutusohjelmia, jotka suunnataan eri alojen ammattihenkilöille.\nSopimuspuolien tulee myös edistää julkisen ja yksityisen sektorin laitosten sekä kansalaisjärjestöjen osallistumista tupakoinnin ehkäisemistyöhön sekä yleisön tietoisuutta tupakan tuotannon ja kulutuksen haitoista.\n13 artikla. Tupakan mainonta, myynninedistäminen ja tupakkasponsorointi. Sopimuspuolet kieltävät kokonaisuudessaan tupakkatuotteiden mainonnan, myynninedistämisen ja sponsoroinnin viiden vuoden kuluessa sopimuksen voimaantulosta. Mainontakiellon tulee koskea myös oman maan rajojen ulkopuolelle leviävää mainontaa. Mainontakielto koskee kaikkia mainontamuotoja, myös epäsuoraa tupakkamainontaa. Jos jonkun sopimuspuolen perustuslaki kieltää tupakkamainonnan täydellisen kieltämisen, tupakkamainontaa rajoitetaan maan perustuslain sallimalla tavalla.\nArtiklan 4 kohdan mukaan sopimuspuolien on vähintään kiellettävä tupakan mainonta, myynninedistäminen ja sponsorointi, jotka lisäävät tupakkatuotteen suosiota virheellisin tai harhaanjohtavin keinoin tai saattavat antaa virheellisen käsityksen tuotteen ominaisuuksista, terveysvaikutuksista, vaaroista tai päästöistä. Sopimuspuolien on vaadittava, että tupakan mainonnassa, myynninedistämisessä ja sponsoroinnissa on terveysvaroitukset tai varoitukset ja viestit. Sopimuspuolien on rajoitettava suorien tai epäsuorien kannustimien käyttöä, jotka yllyttävät ostamaan tupakkatuotteita.\nJos mainontaa ei ole kokonaan kielletty, näihin liittyvistä kuluista on ilmoitettava viranomaisille.\nSopimuspuolien on kiellettävä mainonta tai rajoitettava sitä radiossa, televisiossa, painotuotteissa ja tarpeen mukaan internetissä ja muissa viestimissä viiden vuoden kuluessa. Lisäksi on kiellettävä tai rajoitettava kansainvälisten tapahtumien, toimintojen ja/tai niiden osanottajien tupakkasponsorointia.\nSopimuspuolia kannustetaan ryhtymään toimiin, jotka ovat tiukempia kuin 4 kohdan velvoitteet.\nSopimuspuolien on tehtävä yhteistyötä rajat ylittävän mainonnan estämistä helpottavan teknologian ja muiden keinojen kehittämisessä.\nSopimuspuolet, jotka ovat kieltäneet jotkin tupakan mainonnan, myynninedistämisen ja sponsoroinnin muodot, on oikeus kieltää kyseiset alueelleen tulevat mainonnan muodot ja määrätä niistä samat rangaistukset kuin kotimaan mainonnalle.\nSopimuspuolien on harkittava lisäpöytäkirjan laatimista toimenpiteistä, jotka edellyttävät kansainvälistä yhteistyötä tupakan rajat ylittävän mainonnan, myynninedistämisen ja sponsoroinnin kieltämiseksi.\nTupakkalain 8 §:n tupakkatuotteiden mainonnan ja muun myynninedistämisen kieltävät säännökset täyttävät artiklassa sopimuspuolille asetetut vaatimukset.\n14 artikla. Tupakkariippuvuutta ja tupakoinnin lopettamista koskevat kysynnänvähentämistoimet.Sopimuspuolien on laadittava ja levitettävä tieteellisiin tutkimustuloksiin ja parhaisiin käytäntöihin perustuvia suuntaviivoja ja ryhdyttävä toimenpiteisiin tupakoinnin lopettamisen ja tupakkariippuvuuden hoidon edistämiseksi.\nTätä varten sopimuspuolien on pyrittävä suunnittelemaan ja toimeenpanemaan ohjelmia tupakoinnin lopettamiseksi, sisällyttämään tupakkariippuvuuden diagnosointi ja hoito sekä tupakoinnin lopettamisen neuvontapalvelut kansallisiin terveysohjelmiin.\nSopimuspuolien on myös pyrittävä perustamaan terveydenhuoltolaitoksiin ja kuntoutuskeskuksiin tupakkariippuvuuden hoitoon liittyviä ohjelmia sekä yhteistyössä lisäämään tupakkariippuvuuden hoidon ja siihen liittyvien lääkkeiden saatavuutta ja edullisuutta.\n15 artikla. Tupakkatuotteiden laiton kauppa. Tupakkatuotteiden laittoman kaupan estäminen ja siihen liittyvä kansallinen lainsäädäntö on tupakanvastaisen toiminnan olennainen osatekijä. Sopimuspuolien on otettava käyttöön toimenpiteitä varmistaakseen, että kaikkiin tupakkapakkauksiin liitetään merkintä, jonka avulla voidaan määrittää tupakkatuotteiden alkuperä, valvoa niiden liikkeitä ja laillista asemaa. Sopimuspuolien on myös vaadittava tupakkapakkauksiin merkintä, joka osoittaa niiden määränpään tai auttaa viranomaisia määrittämään, onko tuote laillisesti kotimaan markkinoilla. Pakkaustiedot on esitettävä luettavassa muodossa ja maan pääkielillä. Sopimuspuolien on myös harkittava jäljitysjärjestelmän kehittämistä varmistamaan jakelujärjestelmää.\nTupakkalain 7 §:n mukaan tupakkatuotteiden vähittäismyyntipakkauksissa on oltava tuotteen tunnistamista ja jäljittämistä varten tarvittavat tiedot, mikä täyttää artiklassa sopimuspuolille asetetut vaatimukset.\nSopimuspuolien on laittoman kaupan estämiseksi artiklan 4 kohdan a alakohdan mukaisesti koottava tietoa tupakkatuotteiden rajat ylittävästä kaupasta ja vaihdettava tietoja viranomaisten kesken. Lisäksi on vahvistettava rangaistuksin laitonta kauppaa vastaan suunnattua lainsäädäntöä sekä tuhottava takavarikoidut valmistusvälineet ja tupakkatuotteet ympäristöystävällisin menetelmin. Lisäksi on artiklan 4 kohdan d alakohdan mukaisesti ryhdyttävä toimenpiteisiin sellaisten tupakkatuotteiden varastoinnin ja jakelun valvomiseksi, joita on tai kuljetetaan maan alueella ennen verojen ja tullien maksamista. Sopimuspuolien on myös ryhdyttävä toimenpiteisiin, joilla laittomasta kaupasta saatu tuotto voidaan takavarikoida.\nRikoslain 10 luvussa (875/2001) on yleiset säännöt menettämisseuraamuksista, joiden perusteella voidaan takavarikoida myös tupakkatuotteiden laittomasta kaupasta saatu tuotto. Rikoslain 46 luvussa (769/1990) on säännökset salakuljetuksesta, joita sovelletaan myös tupakkatuotteiden salakuljetukseen. Säännökset täyttävät artiklassa sopimuspuolille asetetut vaatimukset.\nSopimuspuolien on tarpeen mukaan annettava artiklan 4 kohdan a ja d alakohtiin liittyvät tiedot kausiraporteissaan sopimuspuolikokoukselle.\nSopimuspuolien on laittoman kaupan estämiseksi edistettävä kansallisten laitosten ja järjestöjen välistä yhteistyötä tutkinnassa, syytetoimissa ja oikeudenkäynneissä. Lisäksi sopimuspuolien on pyrittävä ryhtymään jatkotoimiin, joilla valvotaan tai säännellään tupakkatuotteiden tuotantoa ja jakelua laittoman kaupan estämiseksi.\n16 artikla. Myynti alaikäisille ja alaikäisten harjoittama myynti. Artiklan 1 kohdan mukaan sopimuspuolien on otettava käyttöön ja toteutettava toimia, joilla estetään tupakkatuotteiden myynti alle 18-vuotiaille tai kansallisessa lainsäädännössä määritellyn ikärajan alittaville henkilöille. Tällaiset toimet voivat olla seuraavanlaisia: 1) vaaditaan, että tupakkatuotteiden myyntipisteisiin asetetaan ilmoitus, jonka mukaan tupakkatuotteiden myynti alaikäisille on kielletty ja että myyjät pyytävät epävarmoissa tapauksissa tupakanostajaa osoittamaan täysi-ikäisyytensä, 2) kielletään myymästä tupakkatuotteita siten, että ne ovat vapaasti esillä, 3) kielletään makeisten, välipalojen tai lelujen valmistus ja myynti tupakkatuotteiden muodossa sekä 4) varmistetaan, että alaikäiset eivät pääse käsiksi tupakanmyyntiautomaatteihin.\nTupakkalain 10 §:ssä on kielletty tupakkatuotteiden myynti alle 18-vuotiaalle, mikä vastaa artiklassa sopimuspuolille asetettua vaatimusta.\nSopimuspuolien tulee kieltää ilmaisten tupakkatuotteiden jakelu tai edistettävä tällaista kieltoa artiklan 2 kohdan mukaisesti.\nArtiklan 3 kohdan mukaan sopimuspuolien tulee pyrkiä kieltämään savukkeiden myynti yksittäiskappaleina tai pienissä pakkauksissa, joiden ostamiseen alaikäisillä on paremmat taloudelliset mahdollisuudet. Artiklan säännös on luonteeltaan suositus. Tupakkalain muutosesitys on suunniteltu annettavaksi eduskunnalle syysistuntokauden 2004 aikana, siinä ehdotetaan tupakkatuotteiden vähittäismyyntipakkauksen vähimmäiskooksi 20 savuketta.\nArtiklan 4 kohdan mukaan sopimuspuolien pitäisi tarpeen mukaan toteuttaa tupakkatuotteiden alaikäisille myynnin estämiseen kohdistuvat toimet yhdessä tämän sopimuksen muiden määräysten kanssa.\nArtiklan 5 kohdan mukaan sopimuspuoli voi milloin tahansa osoittaa kirjallisella vakuutuksella sitoutuvansa estämään tupakanmyyntiautomaattien käyttöön ottamisen tai kieltämisen.\nSopimuspuolen on otettava käyttöön ja toteutettava toimia, rangaistukset mukaan luettuina, artiklan 1-5 kohtien velvoitusten noudattamiseksi.\nLisäksi artiklan 7 kohdan mukaan jokaisen sopimuspuolen pitäisi tarpeen mukaan ottaa käyttöön ja toteuttaa toimia alaikäisten tai alle 18-vuotiaiden harjoittaman tupakkatuotteiden myynnin estämiseksi. Tupakkalaissa ei ole kielletty alle 18 –vuotiaiden harjoittamaa tupakkatuotteiden myyntiä. Koska artiklan säännös on suositusluonteinen, tupakkalaki täyttää artiklassa sopimuspuolille asetetun vaatimuksen.\n17 artikla. Taloudellisesti kannattavan vaihtoehtoisen toiminnan tukeminen. Sopimuspuolien on edistettävä yhteistyössä toistensa ja järjestöjen kanssa tarpeen mukaan tupakkatyöläisille, tupakankasvattajille ja mahdollisesti yksittäisille myyjille taloudellisesti kannattavia vaihtoehtoja.\n18 artikla. Ympäristön ja terveyden suojelu. Artiklan mukaan sopimuspuolet sitoutuvat ottamaan omalla alueellaan ympäristön ja terveyden suojelun huomioon tupakan viljely- ja valmistusalueilla.\n19 artikla. Vastuut. Sopimuspuolien on harkittava tupakanvastaista toimintaa varten lainsäädäntötoimia tai tarvittaessa olemassa olevien lakiensa kehittämistä rikos- ja siviilioikeudellisen vastuun osalta, tarvittavat korvaukset mukaan lukien.\nArtiklan 2 kohdan mukaan sopimuspuolien on toimittava sopimuspuolikokouksen kautta yhteistyössä tietojenvaihdossa. Näitä tietoja ovat myös tiedot tupakkatuotteiden kulutuksen ja tupakansavulle altistumisen vaikutuksesta terveyteen sekä tiedot lainsäädännöstä ja määräyksistä sekä asiaan liittyvästä oikeusalasta.\nSopimuspuolien on keskinäisen sopimuksen mukaisesti annettava toisilleen apua oikeusmenettelyissä, jotka liittyvät tämän sopimuksen mukaiseen siviili- tai rikosoikeudelliseen vastuuseen.\nArtiklan mukaan tämä sopimus ei saa millään tavoin vaikuttaa sopimuspuolilla mahdollisesti oleviin oikeuksiin esiintyä toistensa oikeusistuimissa eikä rajoittaa sitä.\nSopimuspuolikokous voi harkita jo varhaisessa vaiheessa vastuukysymyksiä sekä keinoja, joilla sopimuspuolia voidaan pyydettäessä tukea lainsäädännöllisissä ja muissa tämän artiklan mukaisissa toimissa.\n20 artikla. Tutkimus, valvonta ja tietojenvaihto. Sopimuspuolet sitoutuvat tupakoinnin vastaisessa toiminnassaan kehittämään ja edistämään tutkimusta ja koordinoimaan alueellisen ja kansainvälisen tason tutkimusohjelmia. Tätä tarkoitusta varten sopimuspuolien on pantava alulle tutkimustoimintaa ja tieteellisiä arviointeja joko suoraan tai järjestöjen tai muiden elinten kautta. Samalla sopimuspuolien on edistettävä tutkimusta, joka käsittelee tupakan kulutusta määrääviä tekijöitä, ympäristön tupakansavulle altistumista ja näiden seurauksia ja joka pyrkii löytämään uusia viljelykasveja. Sopimuspuolien on myös edistettävä ja vahvistettava järjestöjen ja muiden elinten tuella koulutusta ja tukea.\nArtiklan 2 kohdan mukaan sopimuspuolien on tarpeen mukaan perustettava ohjelmia tupakan kulutuksen ja tupakansavulle altistumisen valvontaa varten. Tätä tarkoitusta varten sopimuspuolien olisi yhdistettävä tupakanvastaisen toiminnan ohjelmat kansallisiksi, alueellisiksi ja maailmanlaajuisiksi terveydenvalvontaohjelmiksi.\nSopimuspuolet tunnustavat järjestöjen ja muiden elinten taloudellisen ja teknisen avun merkityksen. Sopimuspuolien on pyrittävä perustamaan kansallinen järjestelmä tupakan kulutuksen ja siihen liittyvien indikaattoreiden epidemiologista valvontaa varten. Sopimuspuolien on myös pyrittävä tekemään yhteistyötä järjestöjen ja muiden elinten kanssa alueellisessa ja maailmanlaajuisessa tupakan valvonnassa ja indikaattoreita koskevassa tiedonvaihdossa. Sopimuspuolien on pyrittävä tekemään yhteistyötä Maailman terveysjärjestön kanssa ohjeiden tai menettelytapojen kehittämiseksi tupakoinninvastaisen tiedon kokoamisen, analysoimisen ja levittämisen määrittämiseksi.\nArtiklan 4 kohdan mukaan sopimuspuolien on edistettävä ja helpotettava tähän sopimukseen liittyvän tiedon vaihtoa, tupakkateollisuuden käytäntöjä ja tupakan viljelyä koskevan tiedon vaihtoa sekä otettava niin tehdessään huomioon kehitysmaa- ja siirtymätaloussopimuspuolien erityistarpeet. Jokaisen sopimuspuolen on pyrittävä perustamaan tupakoinninvastaisista laeista ja määräyksistä sekä niiden valvontaa ja oikeusalaa koskevista tiedoista tietokanta ja ylläpitämään sitä. Sopimuspuolien on pyrittävä tekemään yhteistyötä alueellisten ja maailmanlaajuisten tupakoinninvastaisten toimintaohjelmien kehittämiseksi sekä hankkimaan tietoja kansallisista valvontaohjelmista. Sopimuspuolien on myös pyrittävä tekemään yhteistyötä järjestöjen kanssa maailmanlaajuisen järjestelmän rakentamiseksi ja ylläpitämiseksi, jonka avulla voidaan koota ja levittää tietoja tupakan tuotannosta ja valmistuksesta ja tupakkateollisuuden toiminnasta.\nArtiklan 5 kohdan mukaisesti sopimuspuolien olisi tehtävä yhteistyötä järjestöissä ja taloudellisissa instituutioissa ja kehityselimissä edistääkseen teknisten ja taloudellisten voimavarojen hankkimista sihteeristölle, jotta kehitysmaa- ja siirtymätaloussopimuspuolia voidaan auttaa täyttämään tutkimusta, valvontaa ja tiedonvaihtoa koskevat sitoumuksensa.\n21 artikla. Raportointi ja tiedonvaihto. Jokaisen sopimuspuolen on annettava sihteeristön kautta sopimuspuolikokoukselle ajoittain raportti, joka sisältää seuraavat seikat: tiedot toimista, joihin on ryhdytty sopimuksen täytäntöönpanemiseksi, rajoitukset tai esteet, joita sopimuspuoli on sopimuksen täytäntöönpanossa kohdannut, tiedot taloudellisesta tai teknisestä avusta, jota on annettu tai saatu sekä 3, 13, 15 ja 19 artikloissa tarkoitetut tiedot.\nJokainen laatii alkuraportin kahden vuoden kuluessa sopimuksen voimaantulosta. Sopimuspuolikokouksen on pyynnöstä harkittava järjestelyjä, joilla kehitysmaa- ja siirtymätaloussopimuspuolia autetaan tämän artiklan velvoitteiden täyttämisessä. Salassapidon osalta sopimuksen mukaiset raportit ovat kansallisen lain alaisia.\n22 artikla. Yhteistyö tieteen, tekniikan ja lain alueella ja niihin liittyvän asiantuntemuksen hankkiminen. Artiklan mukaan sopimuspuolien on oltava suoraan ja kansainvälisten elinten kautta yhteistyössä ja vahvistettava kykyään täyttää sopimuksesta aiheutuvat velvoitteet. Yhteistyön on edistettävä teknisen, tieteellisen ja lainopillisen asiantuntemuksen sekä teknologian siirtoa tupakoinninvastaisten toimintastrategioiden, suunnitelmien ja ohjelmien perustamiseksi ja vahvistamiseksi. Sopimuspuolikokouksen on edistettävä ja helpotettava teknisen, tieteellisen ja lainopillisen asiantuntemuksen ja teknologian siirtoa taloudellisella tuella.\n23 artikla. Sopimuspuolikokous.Artiklassa määrätään sopimuspuolikokouksesta. Maailman terveysjärjestö kutsuu koolle ensimmäisen istunnon vuoden kuluttua sopimuksen voimaantulosta. Ensimmäisessä istunnossa päätetään säännöllisten istuntojen ajoittumisesta. Ylimääräisiä istuntoja voidaan pitää siten kuin kokous katsoo tarpeelliseksi tai jonkin sopimuspuolen kirjallisesta pyynnöstä. Sopimuspuolikokouksen on hyväksyttävä menettelytapasäännöt yksimielisesti ensimmäisessä kokouksessaan.\nSopimuspuolikokouksen on hyväksyttävä itselleen rahoitussäännöt, säännöt avustavien toimielinten rahoitusta varten, sihteeristön toimintaa koskevat rahoitusmääräykset sekä talousarvio.\nSopimuspuolikokouksen on seurattava säännöllisesti sopimuksen toteuttamista ja tehtävä päätökset toimeenpanon edistämiseksi. Sopimuspuolikokous voi hyväksyä sopimukseen lisäpöytäkirjoja, liitteitä ja muutoksia. Sopimuspuolikokouksen on myös päätettävä kriteereistä, jotka koskevat huomioitsijoiden osallistumista sen menettelyihin.\n24 artikla. Sihteeristö. Sopimuspuolikokouksen on nimettävä pysyvä sihteeristö, siihen saakka sihteeristön toimista huolehtii Maailman terveysjärjestö.\nSihteeristön tehtävänä on huolehtia sopimuspuolikokouksen ja sen avustavien toimielinten istuntojen järjestelyistä, levittää raportteja, tukea sopimuspuolia sopimusten määräysten mukaisten tietojen kokoamisessa, laatia raportteja, varmistaa koordinointi järjestöjen ja muiden elinten kanssa, liittyä järjestelyihin, joita sen tehtävien hoito vaatii sekä muut sille määrätyt tehtävät.\n25 artikla. Sopimuspuolikokouksen ja hallitustenvälisten järjestöjen suhteet. Artiklan mukaan sopimuspuolikokous voi pyytää yhteistyötä kansainvälisiltä ja alueellisilta hallitustenvälisiltä järjestöiltä laitokset mukaan luettuina, voidakseen tehdä teknistä ja taloudellista yhteistyötä sopimuksen tavoitteen saavuttamiseksi.\n26 artikla. Taloudelliset voimavarat. Sopimuspuolien on annettava taloudellista tukea kansallisille toimille, joiden tarkoituksena on sopimuksen tavoitteen saavuttaminen. Sopimuspuolien on edistettävä rahoituskanavien käyttöä kehitysmaa- ja siirtymätaloussopimuspuolien tupakoinninvastaisten ohjelmien kehittämisessä. Kansallisten strategioiden yhteydessä tulisi pohtia tupakantuotantoa korvaavien vaihtoehtojen ja esimerkiksi viljelykasvien määrän monipuolistamista.\nSopimuspuolien on kannustettava järjestöjä ja laitoksia antamaan taloudellista tukea kehitysmaa- ja siirtymätaloussopimuspuolille ja siten auttamaan niitä täyttämään sopimuksen velvoitteet.\nSopimuspuolet sopivat, että ne auttavat sopimuspuolia täyttämään sopimuksen mukaiset velvoitteet ja että käytettävissä olevat voimavarat pitäisi käyttää kaikkien sopimuspuolien varsinkin kehittyvien maiden ja siirtymätalousmaiden hyödyksi. Sihteeristön on neuvottava kehitysmaa- ja siirtymätaloussopimuspuolia käytettävissä olevien rahoituslähteiden osalta. Sopimuspuolikokouksen on käsiteltävä olemassa olevia avun lähteitä ja mekanismeja. Sopimuspuolikokous päättää, onko tarpeen tehostaa olemassa olevia mekanismeja tai perustaa maailmanlaajuinen rahasto, jolla lisärahoitusta kanavoidaan kehitysmaa- ja siirtymätaloussopimuspuolille ja siten autetaan niitä toteuttamaan sopimuksen velvoitteet.\n27 artikla. Riitaisuuksien ratkaiseminen. Artiklan mukaan sopimuspuolien on pyrittävä ratkaisemaan sopimuksen tulkinnasta tai soveltamisesta syntynyt riita diplomaattiteitse neuvottelemalla tai muulla rauhanomaisella keinolla kuten hyvällä palveluksella, välitysmenettelyllä tai sovittelulla. Valtio tai järjestö voi ilmoittaa tallettajalle, että se hyväksyy ratkaisemattomaan riitaan pakollisen ad hoc –välityksen. Tämän artiklan määräyksiä sovelletaan myös kaikkiin lisäpöytäkirjoihin, ellei siinä muuta määrätä.\n28 artikla. Sopimuksen muutokset. Artiklan mukaan jokainen sopimuspuoli voi ehdottaa muutoksia, jotka sopimuspuolikokous hyväksyy. Sopimuspuolien on pyrittävä pääsemään yksimieliseen sopimukseen muutosehdotuksista. Jos sopimukseen ei päästä, muutos hyväksytään kolmen neljäsosan enemmistöllä istunnossa läsnä olevista ja äänestävistä sopimuspuolista. Muutos tulee voimaan yhdeksäntenäkymmenentenä päivänä siitä päivästä, jona kyseinen sopimuspuoli toimittaa tallettajalle asiakirjan, jolla hyväksyy muutoksen.\n29 artikla. Tämän sopimuksen liitteiden hyväksyminen ja muuttaminen. Artiklan mukaan liitteiden ja niiden muutosten ehdottamisessa, hyväksymisessä ja voimaansaattamisessa menetellään 28 artiklan mukaisesti. Liitteet ovat osa sopimusta, ja viittaus sopimukseen tarkoittaa viittaamista kaikkiin liitteisiin, ellei toisin määrätä. Liitteet voivat olla luetteloita, lomakkeita ja muuta kuvaavaa aineistoa.\n30 artikla. Varaumat. Sopimukseen ei voi tehdä varaumia.\n31 artikla. Irtisanominen. Sopimuspuoli voi irtisanoa sopimuksen tallettajalle toimitetulla kirjallisella ilmoituksella milloin tahansa sen jälkeen, kun kaksi vuotta on kulunut siitä päivästä, jona sopimus on sopimuspuolen osalta tullut voimaan. Irtisanominen tulee voimaan yhden vuoden kuluttua siitä, kun tallettaja on saanut irtisanomisilmoituksen tai irtisanomisilmoituksessa ilmoitettuna myöhempänä päivänä.\n32 artikla. Äänestysoikeus. Jokaisella sopimuksen sopimuspuolella on yksi ääni. Alueellinen taloudellisen yhdentymisen järjestö voi kuitenkin käyttää äänioikeuttaan sen äänimäärän mukaisesti, joka vastaa puitesopimuksen sopimuspuolina olevien jäsenvaltioiden määrää.\n33 artikla. Lisäpöytäkirjat. Jokainen sopimuspuoli voi ehdottaa lisäpöytäkirjaa. Sopimuspuolikokous hyväksyy lisäpöytäkirjat yksimielisesti tai äänestyksessä kolmen neljäsosan enemmistöllä istunnossa läsnä olevista ja äänestävistä sopimuspuolista. Lisäpöytäkirja sitoo vain kyseisen lisäpöytäkirjan sopimuspuolia.\n34 artikla. Allekirjoittaminen. Sopimuksen voivat allekirjoittaa kaikki Maailman terveysjärjestön jäsenet sekä kaikki valtiot, jotka eivät ole Maailman terveysjärjestön jäseniä mutta ovat Yhdistyneiden kansakuntien jäseniä, sekä alueelliset taloudellisen yhdentymisen järjestöt.\n35 artikla. Ratifiointi, hyväksyminen, muodollinen vahvistaminen tai liittyminen. Valtioiden on ratifioitava sopimus tai liityttävä siihen, ja alueellisen taloudellisen yhdentymisen järjestön on vahvistettava se muodollisesti tai liityttävä siihen. Asiakirjat toimitetaan tallettajalle.\n36 artikla. Voimaantulo. Sopimus tulee voimaan yhdeksäntenäkymmenentenä päivänä sen jälkeen, kun neljäskymmenes hyväksymis-, vahvistamis- tai liittymisasiakirja on toimitettu tallettajalle. Sopimus tulee voimaan jokaisen valtion tai alueellisen taloudellisen yhdentymisen järjestön osalta 90. päivänä ratifiointi-, hyväksymis-, vahvistamis- tai liittymisasiakirjan talletuspäivämäärästä.\n37 artikla. Tallettaja. Yhdistyneiden kansakuntien pääsihteeri on sopimuksen ja sopimukseen ja lisäpöytäkirjoihin hyväksyttyjen muutosten tallettaja.\n38 artikla. Todistusvoimaiset tekstit. Sopimuksen arabian-, kiinan-, englannin-, ranskan-, venäjän- ja espanjankieliset tekstit ovat yhtä todistusvoimaisia.\n2 §. Pykälän mukaan lain täytäntöönpanosta voitaisiin antaa tarkempia säännöksiä valtioneuvoston asetuksella.\nSopimus tulee kansainvälisesti voimaan yhdeksäntenäkymmenentenä päivänä sen jälkeen, kun neljäkymmentä maata on sen ratifioinut. Sopimuksen voimaantulon ennakoiminen on vaikeaa, koska tässä vaiheessa sopimuksen voimaantulo edellyttää vielä usean sopimuksen allekirjoittaneen valtion hyväksyvän sopimuksen. Sopimus tulee Suomen osalta voimaan yhdeksäntenäkymmenentenä päivänä siitä päivästä, kun Suomi on tallettanut ratifiointiasiakirjansa. Laki on tarkoitettu tulemaan voimaan samana ajankohtana kuin sopimus tulee voimaan Suomen osalta. Lain voimaantuloajankohdasta säädettäisiin tasavallan presidentin asetuksella.\nSopimus sisältää lainsäädännön alaan kuuluvia määräyksiä, joten sopimus edellyttää eduskunnan suostumusta.\nSopimuksen 1 artiklan sopimusmääritelmiä koskevat määräykset kuuluvat lainsäädännön alaan, koska ne saattavat vaikuttaa välillisesti muiden, Suomessa lainsäädännön alaan kuuluvien sopimusmääräysten tulkintaan ja soveltamiseen. Samoin 8 artiklan ympäristön tupakansavulle altistumiselta suojelemista koskevat määräykset, 9 artiklan määräykset tupakkatuotteiden sisällön sääntelystä, 10 artiklan tupakkatuotteita koskevien tietojen antamisen sääntelystä, 11 artiklan tupakkatuotteiden pakkauksia ja pakkausmerkintöjä, 13 artiklan valistusta, tiedotusta, koulutusta ja yleisön tietoisuuden lisäämistä, 15 artiklan tupakkatuotteiden laitonta kauppaa ja 16 artiklan alaikäisille myyntiä koskevat sopimuksen määräykset kuuluvat lainsäädännön alaan, sillä niiden määräämistä seikoista on Suomessa säädetty tupakkalaissa tai rikoslaissa.\nSopimuksen 27 artiklan 2 kappaleessa määrätty pakollinen ad hoc –välitys, jonka valtio voi ilmoittaa hyväksyvänsä sopimuksen ratifioimisen, hyväksymisen tai sen vahvistamisen yhteydessä edellyttää eduskunnan suostumusta. Välitysratkaisu olisi sitova ja lopullinen, mistä syystä menettelyssä saattaisi tulla ratkaistuksi Suomea sitovasti myös lainsäädännön alaan kuuluvien sopimusmääräysten tulkintaan ja soveltamiseen liittyviä kysymyksiä.\nSopimus on niin sanottu jaetun toimivallan sopimus, jonka myös Euroopan yhteisö on allekirjoittanut ja jonka hyväksymisestä yhteisön puolesta komissio on antanut ehdotuksen 19 päivänä joulukuuta 2003. Yleissopimuksen hyväksymistä yhteisön puolesta koskeva komission ehdotus sisältää ehdotuksen toimivaltajulistukseksi. Ehdotuksen mukaan Euroopan yhteisö ilmoittaa, että sillä on Euroopan yhteisön perustamissopimuksen ja erityisesti sen 3 artiklan 1 kohdan p alakohdan ja 152 artiklan mukaisesti toimivalta toteuttaa toimenpiteitä, joilla täydennetään kansanterveyden parantamiseen, ihmisten sairauksien ja tautien ehkäisemiseen sekä ihmisten terveyttä vaarantavien tekijöiden torjuntaan kohdistuvia jäsenvaltioiden kansallisia toimintalinjoja. Euroopan yhteisöllä on toimivalta yhteisön lainsäädännön kattamilla aloilla ja se on antanut jäsenvaltioitansa sitovia tupakkatuotteiden myyntiä, mainontaa, pakkausmerkintöjä ja tupakoinnin torjuntaa koskevia säädöksiä. Yhteisön voimassa oleva tupakoinnin torjuntaa koskeva lainsäädäntö perustuu pääasiassa perustamissopimuksen 95 ja 152 artiklaan. Koska sopimus vaikuttaa tupakkatuotteiden kansainvälisen kaupan sääntelyyn, se perustuu perustamissopimuksen 95, 133 ja 152 artiklaan.\nYhteisön toimivaltaan kuuluvat ainakin sopimuksen 6 artiklan tupakkatuotteiden verotusta koskevat määräykset, 9 artiklan määräykset tupakkatuotteiden sisällön sääntelystä, 10 artiklan määräykset tupakkatuotteita koskevien tietojen antamisen sääntelystä, 11 artiklan tupakkatuotteiden pakkauksia ja pakkausmerkintöjä koskevat määräykset, 13 artiklan tupakan mainontaa sekä 15 artiklan laitonta kauppaa koskevat määräykset, joista on annettu säännöksiä edellä 4. Esityksen vaikutukset -kohdassa mainituissa direktiiveissä. Yhteisön oikeuden nykyisessä kehitysvaiheessa myös jäsenvaltioilla on toimivaltaa sopimuksen määräysten alalla, mutta toimivalta on joiltakin osin jaettua ja rinnakkaista yhteisön toimivallan kanssa. Sen vuoksi ehdotetaan, että eduskunta hyväksyisi sopimuksen siltä osin kuin sopimus kuuluu Suomen toimivaltaan.\nEduskunta hyväksyisi Genevessä 21 päivänä toukokuuta 2003 tehdyn tupakoinnin torjuntaa koskevan Maailman terveysjärjestön (WHO) puitesopimuksen siltä osin kuin se kuuluu Suomen toimivaltaan.\nESITYKSEN PÄÄASIALLINEN SISÄLTÖYLEISPERUSTELUT1. Johdanto2. Nykytila3. Esityksen tavoitteet ja keskeiset ehdotukset4. Esityksen vaikutukset5. Asian valmisteluYKSITYISKOHTAISET PERUSTELUT1. Sopimuksen sisältö ja suhde Suomen lainsäädäntöön2. Lakiehdotusten perustelut3. Voimaantulo4. Eduskunnan suostumuksen tarpeellisuus ja käsittelyjärjestysLakiehdotusLaki tupakoinnin torjuntaa koskevan Maailman terveysjärjestön (WHO) puitesopimuksen lainsäädännön alaan kuuluvien määräysten voimaansaattamisesta1 §2 §3 §


Natusan Baby First Touch Bath 250 ml - Apteekkituotteet.fi\nEtusivu Lasten tuotteet Natusan Baby Natusan Baby First Touch Bath 250 ml\nNatusan Baby First Touch Bath 250 ml\n1 l = 16,44 €\nNatusan Baby First Touch Bath on hellävarainen pesuneste vauvan ihon ja hiusten puhdistamiseen. No More Tears -koostumus on yhtä mieto silmille kuin puhdas vesi. Hajusteeton, väriaineeton. Dermatologisesti testattu.\nPesuneste puhdistaa ihon hellävaraisesti kuivattamatta sitä. Vastasyntyneelle riittää pesu vedellä, johon on sekoitettu muutama tippa pesunestettä. Kun lapsi on vanhempi ja likaantuu eri tavalla, pesunestettä voi levittää suoraan iholle ja huuhdella sitten pois.\nNatusan Baby First Touch Bath 250 ml Tuotteen lisätiedot\nAsiakasarviot: Natusan Baby First Touch Bath 250 ml\nToimiva tuote muillakin kuin vauvoilla :)\nTällä meillä pestään pian 2-vuotiaat ja vielä nelivuotiaskin, ei ole ärsyttänyt kenenkään ihoa (kahdella taipumusta atooppiseen ihottumaan). Huuhtoutuu hyvin iholta. Mieto ja miellyttävä tuoksu, itse asiassa tuoksun takia äitikin joskus lainaa lasten pesuainetta. ;)\nNatusan Baby First Touch Shampoo 250 ml\n4,11 € (1 l = 16,44 €)\nSelaa tätä tuoteryhmää: Natusan Baby


Aurinkokujalla: Joulutonttujen ja -kukkien tilalle.\nJoulu tontut on kerätty pois ja tilalle on laitettu keväisiä tyttösiä.\nHuonekuusi on vielä hyvissä voimissa ja saa koristaa yhtä makkareista.\nJoulutähden tilalle olen ostanut tulppaaneja.\nMyös kaktus on hyvissä voimissa ja kasvaa kohisten.\nTämäkin tyttönen on tonttu pariskunnan tilalla.\nSamoin kuin tämä tyttönen.\nTämä pupu pariskunta on kovasti keväinen.\nMailegin puput on kiivenneet korkean kaapin päälle.\nNämä puput on hyllyllä istumassa.\nHiiret vartio mukeja.\nTämä roteva pupu istuskelee sängyllä.\nTyttö puput kevät mekoissaan.\nEnkeli istuu lipaston päällä.\nSiivottiin kevään kunniaksi ruokakaapit.\nPyyhittiin ja laitettiin vanhoja ruokia pois.\nTulipas ihanan siistit ja selkeät kaapit.\nWc, pesuhuone ja kodinhoitohuone\nsiivottiin sitten siinä sivussa.\nNe nyt siivotaan joka viikko,\nmutta mainitsin kuitenkin.\nNyt kun aurinko alkaa paistaa\nhuomaa kuinka likaiset ikkunat on.\nVoi kun sais pestyä ne ulkoa.\nMutta siihen menee vielä vähän aikaa.\nOnko teillä kellään muuten kokemuksia\nkoti siivoojasta. Kertokaapa jos on.\nOnko olleet luotettavia? jne...\nMä aina tästä siivoomisesta kirjoitan.\nSiitä tietää miten siivous hullu mä olen.\nMinulla on perjantaina OYS.ssa jälki kontrolli.\nOlen kyllä tosi tyytyväinen tähän\nVälillä on aivan sellaisia hetkiä, ettei ole\nEi edes selkä , vaikka tämän ei pitäisi\nauttaa selkä kipuun, vain jalka kipuun.\nJa tosi nopeasti on tottunut tähän "värinään"\nmikä tuntuu jaloissa.\nKuulin juuri että jollekkin oli laitettu\ntämä sama laite ja ei mitään apua. Harmi :(\nSaa nähdä mitä sitten tapahtuu,\nkun kokeillaan alkaa vähentämään näitä\nlääkkeitä. Toivon kovasti että pystyisin\nvähentää edes puoleen nämä lääkkeet.\nOnko teillä kenelläkään tällaista\nTai jos jollain sukulaisella tai tutulla on.\nTänään (tiistaina) on -2,0 astetta pakkasta\nja niin jäätävä tuuli.\nJa aivan harmaata ja masentavaa.\nSäätiedotuksen mukaan huomenna pitäis\nolla aurinko päivä.\nOn se aivan eri asia käydä koiran kanssa\nlenkillä kun aurinko paistaa,\nkuin jos on vaan tätä harmaata.\nAjatella nyt on jo tammikuu yli puolenkuun.\nKaksi kuukautta niin Kokkolan korkeudella\nsaa jo ihan tosissaan alkaa odottaa kevättä.\nMeidän vanhin tyttö on syntynyt\nmaaliskuun puolenvälin paikkeilla\nja siitä aina muistaa että alkaa kevät.\nOdotatteko jo kevättä\nvai osaatteko nauttia näistä talvi kuukauksista?\nOsaako kukaan neuvoa minulle miten saan\nblogini seuraajat takaisin näkymään.\nÄrsyttävää kun siinä kohti on vaan tyhjä kohta.\nEikä kukaan voi liittyä minun blogiin lukijaksi.\nOlenkohan vahingossa painanut jotakin\nväärää nappia ja poistanut ne.\nToivottavasti ne saa takaisin.\nLähettänyt Aurinkokujalla klo 7.33\nMamma63 19. tammikuuta 2017 klo 8.35\nKivoja 'tyyppejä' tonttujen tilalla!\nMamma63 19. tammikuuta 2017 klo 8.36\nPs. Kyllä minulla näkyy lukijasi. Ota internet versio, niin ne näkyy!\nAurinkokujalla 19. tammikuuta 2017 klo 8.41\nNuket ja enkelit sun muut on vallanneet tonttujen paikat.\nAurinkokujalla 19. tammikuuta 2017 klo 8.42\nMitä tarkoittaa ota internet versio , niin näkyy?\nMamma63 19. tammikuuta 2017 klo 11.38\nKun avaat oman sivusi ja selaat alas niin siellä lopussa lukee, näytä internet-versio.\nEn tiedä auttaako, mutta minulla tosiaan näkyy lukijasi.\nAurinkokujalla 19. tammikuuta 2017 klo 11.42\nKiitos paljon neuvosta, jatkoa ajatellen.\nNyt en ehtinyt tehdä mitään, niin ne oli itsestään tulleet takaisin, olivat monta päivää pois.\nAurinkokujalla 19. tammikuuta 2017 klo 12.14\nVähänkö täällä blogi maailmassa on ihania ihmisiä :).\nOuti Krimou/Outi's life 19. tammikuuta 2017 klo 9.08\nPuput on niin suloisia <3\nAurinkokujalla 19. tammikuuta 2017 klo 9.14\nItse tykkään pupuista.\nIhanaa loppuviikkoa sinnekkin.\nPárek pakisee 19. tammikuuta 2017 klo 9.35\nKeväistä siellä nyt todella on. Oikein piristävää!\nMinulla käy siivoojat, aina heitä on kaksi. Olen valinnut ns. ylläpitosiivouksen, jolloin imuroidaan, pyyhitään lattiat ja ovet. Ja tietysti suihkuhuone siivotaan myös. Yllätys oli, etteivät siirrä niitäkään huonekaluja, joissa on pyörät ja joita olisi nopea ja helppo siirtää. Varmaan suursiivouksessa sitten ottaisivat nekin nurkat kunnolla. Kaikki kyllä tehdään mitä pyydetään, mutta silloin tulee hintaa lisää. Kotitalousvähennys tietenkin kannattaa muistaa. Siitä saa tietoa internetistä. Näin on,kun ottaa palvelun siivousfirmasta. Yksityiselle ihmisellehän maksetaan kahdenkeskisellä sopimuksella, siitäkin on kokemusta. Silloin käytetään talon omia siivousvälineitä ja -aineita. Firman siivoojat käyttävät aina firman koneita ja aineita.\nAurinkokujalla 19. tammikuuta 2017 klo 9.57\nTulihan tuota keväisempää kun tontut lähti.\nKiitos vastauksesta ja kattavasta vastauksesta.\ntellupa 19. tammikuuta 2017 klo 9.53\nEi ole kokemusta kotisiivoajasta joskus oon aatellut et ois kiva kun joku kävis pesemässä nuo ikkunat ne kun mun mielestä on kaikista inhottavin homma. Mut tulee tehtyä ain vähän kerrallaan, niinkuin kaikki siivous yleensä.\nKaikki nuo huoneitten asukit on niin ihania :)\nMinunkin jalkasärky on sidoksissa selkään ja lonkkaan ja sitten on vielä se vaurioitunut hermo, niin ihmeellistä kun onkin. Rasituksen määrä myös sanelee kipuja. On ihanaa kun oot saanut avun tuosta laitteesta itsellesi, koska kokoaikaiset kivut vaikuttaa niin kaikkeen tässä elämässä ja mielialaankin.\nMut se on päivänjatkoi taas :)\nAurinkokujalla 19. tammikuuta 2017 klo 11.32\nKyllä tosi moni varmasti miettii että olis kiva kun joku kävis siivoamassa jonkin paikan.\nTyttösetkin on kivoja jos oli tontutkin.\nMulla on alin nikamaväli missä on se hermovaurio, jännä että tämä laite vaikuttaa siihenkin vaikkei pitäis, mutta hyvä niin.\nJa vaikuttaahan tämä laite moneen muuhunkin asiaan, niinkuin mielialaan.\nMukavaa tätä päivää sinnekkin.\nUnknown 19. tammikuuta 2017 klo 12.23\nIhanan keväistä siellä. :)\nVoi ku saiskin inspiksen käydä kaikki kaapit läpi, mulla on vasta yks lipasto puoliksi käytynä.\nAurinkokujalla 19. tammikuuta 2017 klo 13.11\nKiitos puput tuo kevättä sisustukseen.\nSe on kovin homma, että pääsee alkuun siivoamisessa, kyllä se sitten menee.\nJonnaH. 19. tammikuuta 2017 klo 12.25\nAivan ihania noi tyttöpuput, varsinkin vaatteet ovat erityisen söpöjä. <3\nAurinkokujalla 19. tammikuuta 2017 klo 13.13\nKiitti, niin munkin mielestä, kivoja taas tonttujen jälkeen.\nNimetön 19. tammikuuta 2017 klo 12.43\nOi miten ihania pupusia ❤Tulppaanit on minun suosikkikukkia näin joulun jälkeen,kauppareissuilla usein sujahtaa ostoskoriin kimppu jos toinenkin 😀\nAurinkokujalla 19. tammikuuta 2017 klo 13.14\nKiitti, puput on kyllä söpöjä.\nSama täällä, tulppaanit kuuluu kyllä tähän vuodenaikaan.\nAnsu/Tuuliannikantuvassa 19. tammikuuta 2017 klo 18.43\nMinä ihastelen aina noita sinun pupuja, jouluisia ja keväisiä. Miten jaksat olla noin reipas siivoamaan. Minä siivoan kaapit aina keväällä, kun valo lisääntyy.\nAurinkokujalla 21. tammikuuta 2017 klo 9.17\nEn nyt sanois reipas, kyllä mulla on paljon siivottavaa, mitä en ole jaksanut.\nSe onkin totta, kun aurinko alkaa paistaa, näkee kaiken pölyn sun muun.\nhttp://tuijankortteilua.blogspot.com 19. tammikuuta 2017 klo 21.16\nIhania pupuja. Mäkin siivoan joskus ruokakaapit, kummasti sieltä löytää vanhoja. Mulla ei ole ollut koskaan siivoojaa.\nIsäntä aina sanoo että hän auttaa. Mutta kun kevät tulee niin hän on ulkohommissa.\nKyllä minä näen sinun blogisi lukijat omasta koneestani. Tarkoitatko noita lukijoita/seuraajia ? Niitä näyttää olevan 750 henkilöä. Tätäkö tarkoitat ?\nAurinkokujalla 21. tammikuuta 2017 klo 9.22\nJoo, se on kumma miten kaappeihin kertyy vanhoja ruokia vaikka yrittää olla tarkka että niitä aina tarkistaa.\nMeillä on sama että mies sanoo että auttaa ja sitten on ulkohommissa.\nJoo sitä tarkoitin, nyt ne kyllä näkyy minullakin. Onneksi.\nLeena 20. tammikuuta 2017 klo 9.02\nIhanat puput ja niin ihanasti puettuja.\nValkoiset tulppaanit on kyllä kauniita.\nMä olen siivonnu ja järkänny vaatekaapit ennen joulua.\nKeittiönkaapit menin läpi samoihin aikoihin. Kyllä on kumma, kun jää vanhenemaan kuivaelintarvikkeita ja mausteita vaikka kuinka yrittää olla tarkka ettei niin kävis.\nOmpa hyvä, kun olet saanu kipustimulaattorista apua. Kipu on niin\nPäivä on jo selvästi pidempi, mutta nää kelit on huonoja. Piti saada happea ja lähin ulos. Tarkoitus oli kävellä lenkki. Sauvat ja nastakengät oli. Tie kiilsi jäästä, joten jätin sauvat ja otin kelkan. Tien reunoissa ei hirveesti hiekkaa ollut, mutta ei oikein luistanu kelkka vaan tökki aina välillä. No parikymmentä minuuttia siinä sain menemään.\nMulla näky sun seuraajat, kun avasin koneen. Sitten ne katos näytöltä.\nAurinkokujalla 21. tammikuuta 2017 klo 9.29\nNiin on valkoiset tulppaanit kauniita, mutta kyllä on värillisestkin.\nSähän oot reippaasti siivonnut. Totta miten niitä ruokia voi vanhentua niin nopeasti, vaikka kuinka yrittää niitä aina tarkistaa.\nNyt saan ruveta hiljalleen vähentämään lääkkeitä, jihuu.\nKelit on kyllä ollu huonot, jäätävä tuuli on inhottava.\nNyt mulla näkyy ne seuraajat, toivottavasti ei häviä.\nkoivupalmu 23. tammikuuta 2017 klo 11.22\nHei, minulla on jo vuosia vanha huonekuusi, joka on pärjännyt loistavasti ja kasvanut lähes kattoon saakka.\nAurinkokujalla 23. tammikuuta 2017 klo 11.28\nOi, kuulostaapa hienolta. Saisinpa minäkin kuuseni viihtymään. Eniten minua pelottaa, että kastelen ihan väärin.\nUnknown 26. tammikuuta 2017 klo 18.16\nTäällä onkin tällä viikkoa ollut ihan hyvät (loma)ilmat. Kevään voi aistia!\nAurinkokujalla 27. tammikuuta 2017 klo 8.15\nHyvä kun sattui hyvät loma ilmat.\nMukavaa perjantai aamua.


Tukimuutos tuo Kelalle opiskelijoiden asumistukihakemusten tulvan - Kotimaa - Uutiset - MTV.fi\nTukimuutos tuo Kelalle opiskelijoiden asumistukihakemusten tulvan\nKotimaa Julkaistu 29.07.2017 06:48 (Päivitetty 29.07.2017 12:31)\nKelassa varaudutaan käsittelemään kesän ja syksyn aikana noin 100 000 opiskelijoiden asumistukihakemusta.\nOpiskelijat ovat voineet tehdä Kelalle asumishakemuksia toukokuusta alkaen.\nKesä- ja heinäkuun aikana Kelassa on käsitelty noin 15–20 000 asumistukihakemusta enemmän kuin tavallisina kuukausina. Elo- ja syyskuulle odotetaan silti hakemusruuhkaa, kun uudet opiskelijat solmivat ensimmäisiä vuokrasopimuksiaan, kertoo lakimies Petri Hassel Kelasta.\nHakemusten käsittelyn tavoiteaika on kolme viikkoa.\n– Hakemus kannattaa lähettää heti kun vuokrasopimus on tehty ja arvio syksyn tuloista valmiina, hän muistuttaa.\nAsumistukiuudistuksen ansiosta opiskelijat voivat saada asumistukea koko vuoden ajan, kun aiempi opintotuen asumislisä rajoittui opiskelukuukausiin. Kelan laskelmien mukaan uudistuksesta hyötyvät eniten yksin vuokralla asuvat opiskelijat.\nNoin 110 000 opiskelijan asumistuki nousee ja 20 000:n pienenee. Tuki loppuu kokonaan noin 42 000 opiskelijalta. Pääosin kyse on työssäkäyvän puolison tai kämppäkaverin kanssa asuvista.\nAsuntojonoissa tuhansia hakemuksia\n– Helsinki. Hoas-säätiön jonossa parhaillaan yli 12 000 hakemusta. Aiemmin yksiöihin pääsi vasta soluasumisen jälkeen. Nyt opiskelijat voivat hakea suoraan yksiöihin, mikä on lisännyt hakemusten määrää. Syksyllä etusija uusilla, Helsingin ulkopuolelta tulevilla opiskelijoilla.\n– Turku. Opiskelija-asuntojen kysyntä lisääntynyt aiempiin vuosiin verrattuna. Ylioppilaskyläsäätiöllä on parhaillaan jonossa noin 3 100 hakemusta. Elo- ja syyskuussa vapautuvat asunnot varataan kokonaan uusille opiskelijoille. Jono purkautuu yleensä marraskuuhun mennessä.\n– Tampere. Taysin opiskelija-asuntojen hakemusmäärä edeltävien vuosien tasolla. Yksiöihin jonossa noin 3 000 hakemusta. Yksiön saa yleensä noin puolen vuoden jonotuksen jälkeen, isompia asuntoja on jopa tyhjillään.\n– Kuopio. Kuopasin opiskelija-asuntojonossa noin tuhat hakemusta. Määrä on pienentynyt hieman viime vuodesta, mikä kertonee sijoitusasuntojen määrän kasvusta. Jos soluasunto kelpaa, asunnon saa syyskuun puoliväliin mennessä.\nYhä useampi saa asumistukea – viime vuonna tukia maksettiin liki kaksi miljardia 28.6.2017\nVATT torjuu kytkyt vuokrien ja asumistukien välillä – tuki ei valu vuokranantajille 31.5.2017\nAlivuokraus tekee paluuta opiskelijoiden asumiseen Kommentti: Huonosti suunniteltu on varmasti sössitty - lipunmyynnin lopettaminen paikallisjunissa taitaa jo nyt kaduttaa


Pieni perhe: Vuorokauden lisätunnit olis jees\nElämä nyt on vaan tällä hetkellä satunnaisen säännöllisesti kovinkin hektistä ja postauksia ei ennätä niin tiuhaan kirjoitella. Ymmärtänette sen, että hääjutut painaa kunnolla päälle ja iltaisin niitä hoidellessa menee helposti lähemmäs kahtatoista. Aamut taas meillä alkaa nykyään 6.30.\nTässä on pieni koonti siitä, mitä täällä on tapahtunut, myöhemmin varmaankin kirjoittelen ajan kanssa sitten enemmän joistain jutuista.\nViikonloppu meni näppärästi ja nopeasti, lauantaina oltiin auttelemassa kummipojan äitiä ja sunnuntaina oli ristiäiset. Ihana tilaisuus, ihana bebetsu ja kaikki, kirjoittelen niistä myöhemmin lisää.\nMaanantaina oltiin mummolassa ja kotosalla, kotona siivosin kaappeja, jotta saadaan hääjutut kaikki samaan kaappiin, nyt kun ne on ollut kolmessa eri kaapissa ja osa on tuntunut jo välillä hukkuneen. Eli kai meillä oli ihan perus maanantai sitten.\nTiistaina kotiutui hääpuku, joka on ihana! Tykkään siitä ihan hirveästi!Mulla oli jo jonkin aikaa stressi siitä, että ehtiikö hääpuku tulla ja onko se varmasti täydellinen.\nKeskiviikkona päivällä käytiin hoitamassa hääjuttuja, otin ripsipidennykset, T:n kanssa pyörähdettiin syömässä ja siivottiin reippaasti kämppää kunnes katkaisin mopin! haha!\nKuinka moni on katkaissut mopin pestessään lattioita?\nAlkuillasta sitten kummipoika ja kaaso tulivat meille. Sekä siskoni siinä sivussa myös. Sovitettiin hääpukua ja ihastuin siihen vielä enemmän. Ilta meni nauraessa ja suunnitellessa kaikkea.\nTänään onkin päivä taas mennyt hengaillessa, siivoillessa ja ulkoillessa. T:n tulessa töistä oltiin Tomaksen kanssa ulkona ja hihkasin T:lle, että tulee kauppaan jonne oltiin kävelemässä tavaroiden kanssa. Käytiin kaupan kautta ja lähdettiin ulkoilemaan ja samalla reissulla vielä paistettiin makkaraa. Lähdettiin ulkoilemasta suoraan toiseen mummolaan ja käytiin tsekkaamassa T:n "uusi" työpaikka (taaaaas).\nNiin joo, sainhan mä tänään myös kivan yllärin postissa, nimittäin mulla olisi nyt koulupaikka syksyksi! Nyt vaan täytyy kovasti miettiä otanko paikan vaiko en. Ja joo joo, tiedän, oon ihan pihalla kaikesta nyt, mutta syytän vaan stressitasoani ja vähäistä unta kaikesta.\nPerus kotiäidin juttuja, siivoilua, kokkailua, ystäviä, pitkiä puheluita, kahden keskistä aikaa niin miehen kuin lapsenkin kanssa, sekä tietysti sitä koko perheen yhteistä laatuaikaa. Tykkään.\nTulipas tästä nyt vähän, "Moi päiväkirja, mä tykkään meidän koirasta tänään tosi paljon ja leikin barbeilla" -tyylinen postaus. Hups.\nEdit. Pahoittelen pieniä kuvia, mutta siirsin ne suoraan kännykästä ja plaaplaaplaa, en osaa vaan käyttää tuota uutta vielä. Saati pienentää tai muokata niitä kännykällä, ennen bloggeriin laittamista.\nTunnisteet: häät, kuulumisia, lifestyle\nkaikkeapientä torstaina, 08 toukokuuta, 2014\nMä oon rikkonu imurin varren joskus kun imuroin niin raivolla suutus päissäni :D\nSuvi torstaina, 08 toukokuuta, 2014\nMiten ihmeessä onnistuit siinä? :D\nToivottavasti mä en saa imurin vartta rikki, meinaa ostettiin just uus imuru ja se on ihan törkeän hyvä. :D\nkaikkeapientä perjantaina, 09 toukokuuta, 2014\nhahaha no emmä tiedä :D mulla on tapana siivota jos oon jostakin vihanen ja siivosin sitten niin vihasena et meni rikki koko imurin varsi : D Siit meni se yks osa rikki ni lahos koko varsi :D Nyt onneks hyvä imuri kotona :)\nAnde // Pilvilinnoja perjantaina, 09 toukokuuta, 2014\nHyh, ei käy sua kyllä yhtään kateeksi! Häästressi on pahinta mitä tiedän :D\nSuvi perjantaina, 09 toukokuuta, 2014\nKiitti hei :D\nMun ei käy kateeks yhtään näitä mun lähimpiä auttajia, oon yrittänyt kovasti pitää itseni aisoissa, mutta villi veikkaus on että jossain vaiheessa varmasti räjähtää :D\nKatri perjantaina, 09 toukokuuta, 2014\nMäki oon katkassu mopin :D Vieläpä raskaana ollessa ja luutusin sit lattiat loppuun maha pystyssä sillä mopin tyngällä .D\nSuvi lauantaina, 10 toukokuuta, 2014\nHaha! Yllättävän helppo katkasta se, mäkin jynssäsin lattiat loppuun sillä tyngällä ja T auttoin ja jynsäs rätin kanssa polvillaan. :D\nLindiz ~ Tutipuu perjantaina, 09 toukokuuta, 2014\nDamn girl mitä vipinää =DDD mulla tippuis varmasti loputkin hiukset jos olis noin paljon kaikkee =DD supermamma!! <3\nVoi kuule, tätä vipinää nyt jatkuu ainakin häihin saakka. :D Eilen käytiin myös Tuurissa ja Sjärvellä ostoksilla, tänään Jyväskylässä, hullua hommaa ja hullusti hommaa jäljellä. :D


Helpotusta selkäkipuun kotikonstein - 4 liikettä, joilla voit korjata ryhtiäsi - tervemies.com\nHelpotusta selkäkipuun kotikonstein – 4 liikettä, joilla voit korjata ryhtiäsi\nNämä omalla painolla tehtävät liikkeet voivat tarjota helpotusta selkäkipuun kotikonstein. Olitpa sitten aktiivinen treenaaja tai kotisohvalla viihtyvä chillailija, voi ryhtisi olla huonoa ja saatat kärsiä kovistakin selkäkivuista. Polkupyörän selässä istuminen (myös spinning), raskaiden taakkojen kantaminen, toimistotyö ja useat urheilulajit rasittavat selkää. Helpotusta selkäkipuun voidaan hakea liikkeistä, jotka tukevat hyvää ryhtiä ja vetreyttävät selän lihaksistoa.\nKatso video-ohjeet alta!\n2. Kobra (Baby Cobra)\n4. Olkapäiden CARs (Controlled Articular Rotations)\nAsetu istumaan maahan. Laita jalkaterät tukevasti lattialle eteesi ja laske kädet maahan noin hartianleveydelle. Nosta itsesi nyt suoraksi niin, että vain kämmenet ja jalanpohjat koskettavat maata. Jännitä keskivartalo suoraksi ja purista perseellä normaalisti. Avaa rintarankaasi viemällä olkapäitä kevyesti taakse. Suorista pää vartalon suuntaiseksi.\nAsetu vatsallesi lattialle. Jalat suoraksi taakse niin, että jalanpohjat osoittavat kohti kattoa. Vie kädet koukkuun rintasi tasolle kämmenet kohti lattiaa. Nosta nyt yläkroppasi kevyesti ylös maasta niin, että lantiosi pysyy kuitenkin tiukasti maassa. Älä kuitenkaan väkisin vie liikettä liian pitkälle. Pidä yläasento hetken.\nAsetu mahallesi makaamaan jalat suorana ja kädet suorana vartalosi vieressä. Lähde nostamaan jalkojasi suorina kevyesti ylöspäin. Samalla nosta yläkroppaasi irti maasta niin, että kätesi nousevat kevyesti keskivartalosi yläpuolelle.\nSeiso suorassa ja aseta kädet rennosti alaspäin vartalosi viereen. Kämmenet alussa kohti vartaloasi. Tämän jälkeen kontrolloidusti vie kätesi suorana etukautta ylös pääsi viereen. Kun tunnet olkapään kiristyvän, käännä kämmentä pikkuhiljaa kevyesti kiertäen ulospäin ja jatka samalla käden liikettä taaksepäin. Loppupisteessä kämmenesi osoittaa sinusta taaksepäin ja kätesi ovat takanasi. Katso Instagram-video, mikäli liike ei aukene selityksestä!\nNäillä neljällä liikkeellä parannat ryhtiäsi, parannat olkapäidesi ja selkäsi liikkuvuutta sekä saat helpostusta selkäkipuun kotikostein!


Säärystimet – Mielitty\nJanuary 3, 2007 6 Comments\nVuoden ensimmäinen työ on vaatimaton. En vieläkään osaa oikein päättää, että ovatko nuo säärystimet “minunlaiseni”. Oikeassa jalassa säärystin on oikeinpäin ja vasemmassa nurja puoli päällepäin. Kumpikin neulepinta toimii.\nKuvat eivät (taaskaan) anna lainkaan oikeutta neulepinnan kauneudelle ja väreille. Todella rasittavaa! Lankaa säärystimiin meni 70 grammaa, ja lankahan on Anna Vaskon käsinvärjäämään suomenlampaan villaa.\nMenen tästä marisemaan opintojen pariin.\nJanuary 3, 2007 at 14:34\nKivat:)Sinunlaisuus: ei paha tyylirikko.Järkkäilin hetk sitten viime ingassa lukkaria. Tarjolla oli kymmenkunta puheviestinnän kurssia, kaikki meni jonkun kanssa päällekäin!!ottaa pattiin..\nJanuary 3, 2007 at 15:25\nPitäis taas siirtyä enemmän käyttämään punaista, silloin noi sopisi hyvin.Toivottavasti saat johonkin sen kurssin tungettua, eihän sun ihan kaikille luennoille tarvitse päästä.;)\nJanuary 3, 2007 at 17:45\nOpiskelen Oulussa ammatilliseksi opettajaksi ja eräs osani pedagogista portfoliota käsittelee sitä miten oppiminen edistyy paremmin kun neuloo. Muistatko missä väikkärissä asiaa käsiteltiin enemmänkin ? Mielestäni Neulonta on mulle kuin aspiriinia -väikkäri ei suoranaisesti käsittele oppimista.\nJanuary 3, 2007 at 20:26\nJaa, ei mulle suoraan tule mieleen mitään. E-thesiksestä (http://ethesis.helsinki.fi) löytyy tuollainen gradu, jos siitä on mitään apua: Kinnunen, Liisa: Villapaidoistako elämänlankaa? Tutkimus neulonnasta harrastuksena. Pro gradu, kesäkuu 1999.\nJanuary 4, 2007 at 12:28\nOpiskelin treen yliopistossa -92-96 (Pohjoismainen filologia) ja sivuaineeksi halusin lukea puheviestintää. Ja ..kele kun joitakin kursseja siihen aikaan järjestettiin vain JOKA TOINEN vuosi, joten tökki hiukan niille osallistuminen. Mutta tykkäsin kauheasti kaikista niistä joille saatoin osallistua.Säärystimet ovat pop tässäkin osoitteessa – tosin niidne käyttö on rajoittunut aikalailla kun puihin pukkaa uutta silmua kuin keväällä ja on siis liian lämmin. Missä talvi?Eipä silti, pärjään ilmankin!Piilis eli violet\nJanuary 4, 2007 at 12:55\nTänä keväänä joudun osallistumaan parille kurssille, jotka olisi pitänyt suorittaa jo kolme vuotta sitten. Mutta kun ei ole aikaisemmin mahtunut lukujärjestykseen. Vähän ärsyttää.Meilläkin on pihalla yksi pensas herännyt ja puskee vihreitä silmuja, tällainen keskieurooppalainen talvi sopii mulle.;)Joo, ei täälläkään oikein villaisia säärystimiä tarvitsisi, kun ulkona on +4 astetta ja sataa vettä.


Pilvi on perusta esineiden internetille\nAsioiden Internet-käsite liittyy jatkuvasti kasvavaan määrään esineitä, jotka sisäisten anturien ja prosessorien lisäksi ovat myös suoraan yhteydessä verkkoon, virtauttaen tietojaan verkossa. Vaikka kodin automaatio on luultavasti "mielen huipun" sovellus tälle konseptille - jääkaapille, joka tilaa maitoa ruokakaupasta aina, kun se loppuu -, soveltamisala on itse asiassa paljon suurempi. Meillä voisi olla leluja, jotka ovat vuorovaikutuksessa toistensa kanssa itsenäisesti, toimistot, jotka tilaavat uusia tarvikkeita automaattisesti tarpeen mukaan, ilman meidän väliintuloa, jopa anturit vaatteillemme ja vartaloihimme, jotka virtauttavat terveystietojamme lääkäreillemme reaaliajassa. Tällainen koneiden välinen (M2M) -viestintä on esineiden Internetin ytimessä.\nPilvipalvelu on kuitenkin olennaista, jotta esineiden Internetin kaikki potentiaalit voidaan realisoida. Yhdistettyjen objektien taustalla on koko ajatus, että heidän keräämänsä tiedot virtataan useimmiten verkossa, jotta sovellukset voivat kerätä, jäsentää ja toimia näiden tietojen suhteen tehokkaasti. Palatessamme takaisin esimerkkijäähdyttimeen, itse jääkaappi ei tilaa maitoa ruokakaupasta. Jääkaappi lähettää kaiken tietonsa nykyisistä päivittäistavarakaupan tasoista historialliseen kulutusasteihisi sovellukseen, joka lukee ja jäsentää nämä tiedot. Sitten, ottaen huomioon muut tekijät, kuten nykyinen päivittäistavarakaupan budjettisi ja kuinka kauan kestää maidon saapuminen taloon, se päättää ostaa. Pilvi on luonnollinen koti näille sovelluksille.\nJos kaikkien päivittäisten esineidemme on tarkoitus vastaanottaa kaikenlainen sensori, mikä on mahdollista, luotavien datapisteiden määrä on huikea. Asioiden Internet tuo siis mukanaan kaikki ongelmat, jotka liittyvät tämän tutun tiedon tallentamiseen ja jäsentämiseen, paitsi paljon suuremmassa mittakaavassa. Ja kyse ei ole vain määrästä, vaan myös nopeudesta, jolla nämä tiedot luodaan. Anturit tuottavat paljon enemmän dataa ja paljon nopeammin kuin useimmat kaupalliset sovellukset.\nPilvipohjaiset ratkaisut ovat tärkeitä sekä äänenvoimakkuuden että nopeuden käsittelemiseksi. Pilvi antaa meille mahdollisuuden tarjota varastoresursseja dynaamisesti tarpeidemme kasvaessa ja tehdä se automatisoidulla tavalla, jotta ihmisen interventio ei ole enää tarpeen. Se antaa meille myös pääsyn virtuaaliseen tallennukseen joko pilvitietokantaryhmien kautta tai virtualisoidun fyysisen tallennustilan kautta, jonka kapasiteettia voidaan säätää ilman seisokkeja, sekä pääsyn valtavaan tallennusresurssien joukkoon, mikä ylittää kaiken, mitä meillä paikallisesti voisi olla.\nToinen ongelma kaikissa näissä tiedoissa on miten ne käsitellään, ongelma, jolla on kaksi makua. Ensimmäinen on reaaliaikainen prosessointi kustakin datapisteestä jokaisesta erillisestä objektista sen tullessa sisään. Toinen on hyödyllisen tiedon poimiminen kaikkien käytettävissä olevien datapisteiden kokoelmasta ja korrelointi eri kohteista saatujen tietojen kanssa todellisen arvon lisäämiseksi tallennettuihin tiedot.\nVaikka reaaliaikainen käsittely näyttää riittävän yksinkertaiselta - vastaanota tiedot, jäsentä se, tee jotain sen kanssa - se ei oikeastaan ole. Palatkaamme takaisin liitettyyn jääkaappiin ja kuvitellaan, että se lähettää datapaketin, joka sisältää tietoja siitä, mitä esineitä poistettiin tai varastoitiin joka kerta, kun henkilö avaa oven. Jos oletetaan, että maailmassa on noin 2 miljardia jääkaappia ja että ihmiset avaavat jääkaapin ovet neljä kertaa päivässä, se on 8 miljardia datapakettia päivässä. Se lisää keskimäärin lähes satatuhatta pakettia sekunnissa, mikä on paljon. Pahemman tilanteen vuoksi nämä kohdat keskittyisivät todennäköisesti tiettyihin vuorokauden aikoihin (enimmäkseen aamulla ja illalla), joten jos tarjoamme käsittelykapasiteetin huippukuormituksen perusteella, suuri osa infrastruktuurista menisi hukkaan. .\nKun reaaliaikainen käsittely on suoritettu, joudumme toiseen ongelmaan, miten hyödyllistä tietoa voidaan poimia tallennetuista tiedoista yksittäisen transaktiotason ulkopuolella. Sinulle on hyvä, jos jääkaappi tilaa automaattisesti päivittäistavaroita, mutta valmistajalle on vielä parempaa, jos he tietävät, että tietyn alueen jääkaapit ovat alttiimpia ylikuumenemiselle tai että tietyntyyppisten päivittäistavaroiden jääkaapit kuluvat nopeammin. Jotta tällainen tieto voidaan poimia tallennetuista tiedoista, meidän on hyödynnettävä kaikkia tänään olemassa olevia Big Data -ratkaisuja (ja joitakin, jotka ovat vielä näkyvissä).\nPilvi sopii erinomaisesti käsittelemään molempia ongelmia. Ensimmäisessä tapauksessa pilvilaskenta mahdollistaa prosessointiresurssien dynaamisen allokoinnin (ja jakamisen), jolloin sovellus, joka joutui jäsentämään jääkaapitiedot reaaliajassa, käsittelemään kaikkia tietomääriä ja optimoimaan omat infrastruktuurikustannuksensa. Toisessa yhteydessä pilvi kulkee käsi kädessä Big Data -ratkaisujen kanssa, samoista syistä.\nJoten vaikka esineiden Internet voi muuttaa pilven yleistä arkkitehtuuria, pilvi sellaisena kuin sen tänään tiedämme, on välttämätöntä tämän muutoksen mahdollistamiseksi. Pilvipalvelu, virtualisoitujen tietotekniikkaresurssien tarkoituksessa, jonka sovellukset itse voivat jakaa dynaamisesti ilman ihmisen häirintää, eivät mene missään. Asioiden Internet saa sen vain kasvamaan.\nKehitysvaihtoehdot BlackBerry 10 -alustalle Katsaus: TUTOS-yhteistyökehityspaketti Verkkosuunnittelijoiden tehokkaat suunnitteluperiaatteet: Kohdistaminen Kun Windows-levyjä on kopioitu, elektroniikan kierrätin kohtaa vankeusajan ja massiivisen sakon\nKuinka hallita tiedostoversioita Google-dokumenteissa, taulukoissa ja dioissa\nFoxit Reader yrityksen PDF-tiedostoille